Public procurement notice: Contract Notice
Published: 2022-02-23
Buyer: Semmelweis Egyetem
Country: HU
Contract type: Services
Procedure: Open procedure
CPV classification: 72260000: Software-related services
Submission deadline: 2022-03-24
Award criteria: The most economic tender

Technical requirements: Létesítmények felmérése és grafikus leltározása létesítménygazdálkodási céllal, üzemeltetési BIM létrehozása
Jelen közbeszerzési eljárás tárgya a Semmelweis Egyetem ingatlanállományának alaprajzi felmérése és grafikus leltározásra előkészítés BIM technológia alkalmazásával. A felmérési technológiának és az előálló adatoknak biztosítaniuk kell a lehetőséget a különböző (létező, vagy kialakítandó) rendszerekkel való könnyű integrálhatóságra, illetve fenntarthatónak kell lennie, azaz az egyetem saját belső üzemeltetési csapatának képesnek kell lennie költséghatékonyan, a napi munka részeként az adatok karbantartására. Elvárás, hogy az adatokból bármikor kinyerhetőek legyenek az épületek alapadatai, illetve az azokból származtatott, számított adatok. Ilyenek az épületek fizikai dimenziói, a falak hossza, magassága, vastagsága, térfogata, teherviselésben betöltött szerepük, a nyílászárók elhelyezkedése, méretei, alaptulajdonságai, helyiségek funkciói, burkolatok anyaga, méretei, festési felületek stb., műszaki és gépészeti elemek (pl. légtechnika, vezeték nélküli hálózat, biztonságtechnika, tűzvédelmi berendezések stb.) szükség szerinti pontosságú elhelyezkedése, üzemeltetésileg releváns alapparaméterei, beleértve az egyedi azonosítójukat. Azaz a rendszernek biztosítania kell valamennyi elem esetében az üzemeltetés szempontjából releváns tulajdonságok rögzítését. Ezen adatok az adott elem kiválasztása esetén a felhasználó számára legyenek elérhetőek. További elvárás, hogy az alkalmazott technológia a kezdeti felmérést (majd leltározást) követően alkalmas legyen az SE saját alkalmazottai által a felmért adatállományok naprakészen tartására, helyszíni módosítására.
A helyiségeket egyedi azonosítóval kell ellátni (RFID). Az ajánlat során 15 000 helyiséggel kell számolni.
További elvárás, hogy a már elkészült adatokhoz az egyetem folyamatosan hozzáférhessen, azokat már akár a részterületekre vonatkozóan teljes körűen, akár azokat módosítva is használatba vehesse.
A felmért épületmodellt olyan technológiával kell átadni, amely alkalmas annak webes és helyszíni (mobil) elérésére is, mivel a karbantartási munkák a helyszínen történnek. Fontos szempont, hogy a helyszíni elérés adjon lehetőséget egyszerű adatmódosításra, alaprajzi vagy leltári változtatásokra az egyetem által kijelölt alkalmazottak számára is.
Az üzemeltetési BIM modellt a szakágak által használt rendszereknek is fel kell tudni használni mind adatforrásként, mind igény esetén rajzi megjelenítésre.
Az alkalmazott technológiának képesnek kell lennie az épületadatok változásainak verziózott követésére, azaz legyen lehetőség legalább betekintői szinten a korábbi állapotok megtekintésére. Ez automatikusan történjen, azaz külön felhasználói beavatkozás nélkül kell a rendszernek biztosítania az előző verziók egyszerű elérhetőségét.
A fentiekben ismertetett módon fel kell mérni 388 000 m2-t, benne betegellátó területekkel (rendelőintézeti, járóbeteg és/vagy fekvőbeteg-szakellátás), zárt, járványügyi feladatokat is végző, speciális felszerelést és feltételeket igénylő egységekkel.
Jelen közbeszerzésnek nem tárgya a berendezési tárgyak leltározása, azonban a rendszernek képesnek kell lennie a teljes, egyedi azonosítókkal ellátott leltárfelvételre, a felmért eszközök grafikus nyilvántartására és megjelenítésére olyan módon, hogy a felmért állományok integráltan felhasználhatók legyenek más, pl. létesítménygazdálkodási szoftverekben adatforrásként vagy egyéb rendszerek számára is, mint pl. amilyen az SAP.
Nyertes ajánlattevőnek biztosítani kell 1 éves időszakra a felmért állományhoz való hozzáférést, továbbá a szerződés időtartama alatt biztosítani kell a rendszer meglévő funkcióinak javítását, fejlesztését és üzembiztonságának növelését célzó (update) módosítások, valamint az új funkcióval történő bővítésnek vagy meglévő funkcióinak jelentős továbbfejlesztésének (upgrade) átadását a szerződés teljesítésének részeként.
Nyertes ajánlattevőnek havi min. 50 000 m2 épületállomány felmérését kell elvégeznie, amíg a felmérés el nem éri a teljes felmérendő területet. A felmért állományhoz való hozzáférést a szerződés teljesítésének időszakában is folyamatosan biztosítani kell egyrészt adatminőség ellenőrzés céljából, másrészt az üzemeltetési feladatok támogatásához.
Ajánlattevőnek biztosítania kell az oktatást 3 fő részére 1 hét időtartamban, továbbá magyar nyelvű terméktámogatást telefonon vagy e-mailen.
A felmérést a rendszer felállítással, projektindítással együtt 9 hónap alatt kell teljesíteni. Ajánlatkérő előteljesítést elfogad.
Ajánlattevőnek ajánlatában részletesen be kell mutatnia az alkalmazni kívánt műszaki megoldásokat, a létrehozandó rendszer jellemzőit, működését, melynek alapján a fenti követelményeknek való megfelelés ellenőrizhető.
Az ajánlatkérő az ajánlatokat a Kbt. 76.§ (2) bekezdés c) pontja szerint a legjobb ár-érték arányt megjelenítő szempontok alapján értékeli.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében foglalt kizáró okok valamelyike fennáll. Az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a fenti kizáró okok hatálya alá tartozik, vagy részéről a kizáró ok az eljárás során következik be. A fenti kizáró ok fennállása ellenére az ajánlattevő és az alvállalkozó nem zárható ki a közbeszerzési eljárásból, amennyiben a Kbt. 64. § szerint igazolja megbízhatóságát (öntisztázás). A megkövetelt igazolási mód: A 321/2015. (X. 30.) Korm. rendelet 1. § (1) bek. alapján ajánlattevőnek, illetve az alkalmasság igazolásában részt vevő szervezetnek ajánlata benyújtásakor az EKR-ben kitöltött egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1)-(2) bekezdésében előírt kizáró okok hatálya alá, figyelemmel a Kbt. 67. § (1)-(2) bek.-re is. A 321/2015. (X. 30.) Korm. rend 15. §-a értelmében az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a Kbt. 62. §-ában foglalt kizáró okok hiányának igazolására. Közös ajánlattétel esetén a közös ajánlattevők mindegyike, kapacitást nyújtó szervezet(ek)/személy(ek) igénybe vétele esetén az érintett szervezet(ek)/személy(ek) mindegyike képviseletében az ajánlattevő képviselője tölti ki az EKR-ben a formanyomtatványokat. A Kbt. 67. § (4) bek. alapján az ajánlatba be kell nyújtani - az EKR nyilatkozatmintájának felhasználásával - az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bek. szerinti kizáró okok hatálya alá eső alvállalkozót. A kizáró okok fenn nem állását a Kbt. 69. § (4) bek. alapján az igazolások benyújtására felhívott gazdasági szereplő(k)nek a 321/2015. (X. 30.) Korm. rendelet 8., 10., 12-14. § és 16. § rendelkezései szerint kell igazolnia/igazolni. A Kbt. 69. § (6) bek. értelmében az ajánlatkérő az eljárást lezáró döntés meghozatalát megelőzően dönthet úgy, hogy a Kbt. 69. § (4) bek. szerint nemcsak a legkedvezőbb, hanem az értékelési sorrendben azt követőmeghatározott számú következő legkedvezőbb ajánlattevőt is felhívja az igazolások benyújtására. Ajánlatkérő felhívja a figyelmet a Kbt. 64. §-ára. Amennyiben öntisztázás esete áll fenn, az ajánlattevő a Kbt. 64. § (2) bekezdése szerint köteles azt igazolni. A 321/2015. (X. 30.) Korm. rend 8. § ib) és ic) pontjai értelmében ajánlattevőnek a Kbt. 62. § (1) bek k) pont kb) és kc) alpontjai vonatkozásában - szintén az EKR-ben rendelkezésre álló nyilatkozatminta segítségével - nyilatkozatot kell benyújtania a kormányrendeletben előírt tartalommal. Az EKR-ben található űrlap felhasználásával Ajánlattevőnek nyilatkoznia kell, hogy vele szemben változásbejegyzési eljárás van-e folyamatban. Folyamatban lévő változásbejegyzési eljárás esetén a321/2015. (X. 30.) Korm. rend 13. §-a alapján csatolni kell a cégbírósághoz (vagy az Ajánlattevő országában a változásbejegyzési jogköröket gyakorló szervhez) benyújtott változásbejegyzési kérelmet és az annak érkeztetéséről a cégbíróság által megküldött igazolást. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatók (felhasználhatók) mindaddig, ameddig az igazolásokban foglalt tény, illetve adat tartalma valós. A Kbt. 69.§ (11a) bekezdése értelmében a kizáró okok fenn nem állása igazolásának körében nem kérhető a gazdasági szereplőtől olyan igazolás benyújtása, amelyet a Semmelweis Egyetem részére a gazdasági szereplő korábbi közbeszerzési eljárásban az EKR-ben elektronikus úton már benyújtott. Ebben az esetben a gazdasági szereplő nyilatkozik arról, hogy mely korábbi eljárásban benyújtott igazolást kéri figyelembe venni a bírálat során.